Mae’n bwysig nodi bod yr hyn a ddysgwyd o’r gwasanaethau mamolaeth hefyd yn cael ei ddefnyddio fel sail i’r gwelliannau sefydliadol ehangach y mae angen eu cyflawni yn dilyn uwchgyfeirio’r sefydliad i lefel ymyriad wedi’i dargedu. Roeddem wedi gwneud penderfyniad blaenorol bod yn rhaid gwella mewn tri maes allweddol: ansawdd a llywodraethu; arweinyddiaeth a diwylliant; ac ail-adeiladu ymddiriedaeth a hyder. Mae hynny’n gydnaws â’r argymhellion a wnaed gan Arolygiaeth Gofal Iechyd Cymru a Swyddfa Archwilio Cymru yn sgil eu hadolygiad ar y cyd o drefniadau llywodraethu ansawdd y bwrdd iechyd. Fel gyda’r gwasanaethau mamolaeth, cytunwyd ar ddull gweithredu’n seiliedig ar fatrics aeddfedrwydd i dracio gwelliannau a darparu tystiolaeth ohonynt. Roedd nifer o gamau eisoes yn cael eu cymryd, gan gynnwys cyflwyno fframwaith gwerthoedd ac ymddygiadau newydd a model gweithredu newydd. Er gwaethaf y cynnydd cynnar a wnaed mewn llawer o feysydd, yn amlwg mae wedi bod yn hanfodol i’r bwrdd iechyd ganolbwyntio ei ymdrechion ar ymdopi ag effeithiau’r pandemig COVID-19 yn ystod yr wythnosau diwethaf. Fodd bynnag, er y gallai hynny arafu ychydig ar y gwaith o weithredu’r newidiadau, rwy’n hyderus bod y Bwrdd wedi ymrwymo i wneud popeth o fewn ei allu i sicrhau ei fod yn sefydliad sy’n cael ei yrru gan yr angen i sicrhau ansawdd. Dyma’r unig ganlyniad a fyddai’n dderbyniol i mi.
Importantly, the learning from maternity is also informing the wider organisational improvement needed following the organisation’s escalation to targeted intervention. We had previously determined that improvement was required in three key areas: quality and governance; leadership and culture; and rebuilding trust and confidence. This aligns with the recommendations from the Healthcare Inspectorate Wales and Wales Audit Office joint review of the health board’s quality governance arrangements. As with maternity, a maturity matrix approach has been agreed to track and evidence improvement. A number of actions were already well in train including the introduction of a new values and behaviours framework and the new operating model. Despite early progress being made in many areas, it has clearly been essential for the health board to focus its efforts on preparing and managing the impact of the COVID-19 outbreak in recent weeks. However, whilst this may impact on the pace of change I’m confident that the Board is committed to do all that is needed to be a truly quality driven organisation. That is the only outcome that is acceptable to me.